Ñe'ẽpoty Piraretã

Ñe´ẽpoty (Poesía)

Piraretã

Yvate Piraretã remombe´úvo.
Ojupime mba´epu ndoguejyvéi.
Ndoikuaavai gueteri nomarandúvo.
Arapýre taiñasai che purahéi.

Hechapy, techapyrã, jecharamóme.
Rerekóva ndejehe tomomarã.
Ipy´apè piro´y oñakaky´one.
Oguahẽva pe nde y rehe omaña.

Pyhare ku ojeka jajaipáva.
Isyrýpe pe yvága vera.
Ha iku´i mbyja tuichaicháva.
ojapivo piky akãhatã.

Ha imimbi ñaimo´ã ohypyipáva.
Kogaty,umi kokue porãita.
Ñemo´ã ñasaindype opukava.
Ha yvytu ijapytepe oguata.

Ha ga´u temityngue hovyũhaicha.
Ipeky mba´apohára juayhupa.
Tetãyguápe taiporã ñeporãháicha
Tyvatã, py´aguapypegua vy´a.

Ñañuã,jepoeyhu,omeñe´ẽme.
Ajoja tosapukái heko rasy.
Anivetei ho´upa hy´ai´yetere.
Chuguikuerea ambue pe hemity.

Ñemohenda:Ñe'ẽporãhaipyre guaraníme